Publicitate

Fenomenul Suleyman atinge și inserturile ziarelor. Gazeta Sporturilor distribuie un volum cu povestea de dragoste dintre cunoscutul sultan și sultana Hurrem. Cartea ”Suleyman Magnificul şi sultana Hurrem” este distribuită astăzi la pachet cu Gazeta Sporturilor. Tot azi, Gazeta Sporturilor are o ediție specială dedicată Stelei, care a sărbătorit aseară câștigarea titlului cu numărul 24 din Liga I.

Cartea, lansată împreună cu editura Orizont, spune povestea lui Hurrem și cum a ajuns cea mai puternică femeie din Imperiu. Preţul unui volum împreună cu ziarul este de 14,99 lei.

Brandul Suleyman a devenit un adevărat succes după ce serialul cu același nume, difuzat de Kanal D, a atins audiențe importante. Astfel, un producător urmează să lanseze, la Romexpo, cafeaua pe care a băut-o Suleyman. Produsul, numit Roxelana, va fi lansat la 1 iunie, în cadrul Târgului Internațional de Bunuri de Larg Consum (TIBCO).

Iulia Bunea

iulia.buneapaginademedia.ro